b'\n_START_ARTICLE_\nLuftsprengning\n_START_PARAGRAPH_\nLuftsprengning er detonasjon av et eksplosiv, som for eksempel en artillerigranat eller et atomv\xc3\xa5pen, i lufta i stedet for ved kontakt med bakken eller m\xc3\xa5let. Den viktigste fordelen med en luftsprengning i forhold til detonasjon p\xc3\xa5 bakkeniv\xc3\xa5 er at energien fra eksplosjonen (samt eventuelle fragmenter av granaten) blir jevnere fordelt over et st\xc3\xb8rre omr\xc3\xa5de. P\xc3\xa5 den annen side blir den maksimale energien ved m\xc3\xa5lpunktet lavere._NEWLINE_Uttrykket kan ogs\xc3\xa5 vise til naturlig forekommende luftsprengninger som f\xc3\xb8lge av meteorer som eksploderer i atmosf\xc3\xa6ren, som for eksempel Tunguska-eksplosjonen i 1908 og Tsjeljabinsk-meteoren i 2013.'